**SUSITARIMAS DĖL PASLAUGŲ TEIKIMO SUTARTIES PAKEITIMO NR.1 / VP-24-0188**

Prie 2024 m. gegužės 27 d. prekių pirkimo - pardavimo sutarties Nr. 24-VP-0137

2024 m. liepos 9 d.

Vilnius

**Uždaroji akcinė bendrovė „Grinda“**, juridinio asmens kodas 120153047, kurios registruota buveinė yra Eigulių g. 32, Vilniuje, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus \_\_\_\_\_\_\_\_\_\_\_, veikiančio pagal įmonės įstatus (toliau – Pirkėjas), ir **uždaroji akcinė bendrovė „Baltic Diagnostic Service“**, juridinio asmens kodas 302883915, kurios registruota buveinė yra A. Stulginskio g. 41G, LT-48313 Kaune, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama direktoriaus \_\_\_\_\_\_\_\_\_\_\_\_\_ (toliau - Tiekėjas), toliau kartu vadinamos Šalimis, o kiekviena atskirai – Šalimi,

atsižvelgdamos į tai, kad:

1. 2024-05-27 pasirašė prekių pirkimo – pardavimo sutartį Nr. 24-VP-0137 „Paviršinių nuotekų siurblinių LNS1 ir LNS2, Kirtimų g., Vilniaus m. rezervinio elektros maitinimo dyzelgeneratoriai su įrengimu“ (toliau – Sutartis).

2. 2024-07-04 gautas Tiekėjo raštas „Dėl įrenginio pakeitimo kitu modeliu“ (toliau – Raštas) (1 priedas), kuriuo informavo Pirkėją, kad Sutarties vykdymo metu pateikus užsakymą gamintojui Full generator, Turkija (toliau – Gamintojas), paaiškėjo, kad Gamintojas daro techninius generatorių pakeitimus ir iš pasiūlytų Full generator FN 34 modelių turi likusį sandėlyje tik 1 vienetą. Atsižvelgiant į tai, Tiekėjas gali pristatyti 1 vienetą FN 34 dyzelinio generatoriaus modelį kaip numatyta Sutartyje, o kitą dyzelinio generatoriaus vienetą pakeisti į Full generator FB 35 modelį, kuris yra su aukštesnės klasės prancūzišku Baudouin varikliu, bei standartiškai yra beveik 2 000,00 Eur be PVM brangesnis, bet papildomai Pirkėjui mokėti nereikės.

3. 2024-07-08 raštą Nr. SR-24-0239 „Dėl sutarties Nr. 24-VP-0137 įrangos pakeitimo“ (2 priedas), kuriame pateiktas Pirkėjo sutikimas dėl 1 vnt. dyzelinio generatoriaus modelio Full generator FN 34 keitimo į Full generator FB 35 modelį.

4. Vadovaujantis Viešųjų pirkimų įstatymo 89 str. 1 d. 1 p. „*1) kai pakeitimas, neatsižvelgiant į jo piniginę vertę, iš anksto buvo aiškiai, tiksliai ir nedviprasmiškai suformuluotas pirkimo dokumentuose nustatant pirkimo sutarties ar preliminariosios sutarties peržiūros, įskaitant kainos indeksavimą, atlyginimų darbuotojams peržiūrą, sąlygas ar pasirinkimo galimybes, įskaitant sutarties termino, perkamų kiekių, apimties, objekto pakeitimą. Pirkimo dokumentuose turi būti nurodyta galimų pakeitimų ar pasirinkimo galimybių apimtis, pobūdis ir aplinkybės, kuriomis tai gali būti atliekama. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties ar preliminariosios sutarties pobūdis.*“

5. Vadovaujantis Sutarties Bendrųjų sąlygų 23 skyriaus „Prekių modelio ar gamintojo keitimas“ nuostatomis, Sutartyje nurodyto 1 vnt. dyzelinio generatoriaus modelio Full generator FN 34 modelio keitimas į Tiekėjo siūlomą Full generator FB 35, galimas nes:

„23.1. Tiekėjas turi teisę keisti Prekių modelį ar gamintoją, jei yra visos toliau nurodytos sąlygos:

23.1.1. jei Tiekėjo pasiūlyme nurodytos Prekės nebegaminamos ar iš esmės sutriko jų tiekimas ir gautas gamintojo patvirtinimas <...>“;

23.1.2. jei keičiamos Prekės visiškai atitinka visus pirkimo dokumentų reikalavimus, yra ne prastesnės, o lygiavertės ar geresnės kokybės nei Tiekėjo pasiūlyme nurodytos Prekės ir Tiekėjas pateikia tai patvirtinančius dokumentus. <...>;

23.1.3. jei Tiekėjas, ne vėliau kaip prieš 10 (dešimt) dienų iki numatomo Prekių keitimo, pateikė Pirkėjui rašytinį prašymą su keitimą pagrindžiančiais dokumentais bei gavo Pirkėjo rašytinį sutikimą. <...>;

23.2. Šiame Bendrųjų sąlygų skyriuje nurodytu atveju Prekės turi būti pristatytos už ne didesnę nei pasiūlyme nurodytą kainą.“

6. Šalys susitaria, vadovaujantis Viešųjų pirkimų įstatymo 89 str. 1 dalies 1) punktu, Sutarties Bendrųjų sąlygų 20 skyriaus „Sutarties pakeitimai“ ir 23 skyriaus „Prekių modelio ar gamintojo keitimas“ nuostatomis, pakeisti Tiekėjo pasiūlyme ir Sutartyje nurodytą 1 vnt. rezervinio elektros maitinimo dyzelinio generatorius modelį iš Full generator FN 34 į Full generator FB 35.

7. Susitarimas įsigalioja nuo Šalių pasirašymo dienos.

8. Visos kitos Sutarties sąlygos, kiek jos nėra keičiamos šiuo Susitarimu, lieka galioti ir Šalims yra privalomos.

9. Susitarimas sudarytas 2 (dviem) egzemplioriais, turinčiais vienodą teisinę galią – po vieną kiekvienai Šaliai ir yra neatskiriama Sutarties dalis arba apsirašoma elektroninio ryšio priemonėmis apsikeičiant elektronine Susitarimo versija.

10 . Visos Sutarties sąlygos galioja ir šiam susitarimui.

PRIDEDAMA:

1. 2024-07-04 UAB „Baltic Diagnostic Service“ raštas „Dėl įrenginio pakeitimo kitu modeliu“, kopija, 1 lapas;
2. 2024-07-08 UAB „Grinda“ raštas „Dėl sutarties Nr. 24-VP-0137 įrangos pakeitimo“ Nr. 24-SR-0239 , kopija, 8 lapai.

|  |  |
| --- | --- |
| **Pirkėjas:** | **Tiekėjas:** |
| **UAB „Grinda“**  Direktorius  \_\_\_\_\_\_\_\_\_\_\_\_\_\_\_\_\_\_\_\_\_  A. V. | **UAB „Baltic Diagnostic Service“**  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_  A. V. |